สวัสดีครับ เมื่อ3วันก่อนเริ่มมีอาการเจ็บนิดๆตอนนั่งครับ จับดูมันเป็นก่อนๆไม่ใหญ่บริเวณแก้มก้นครับ ตอนนั้นคิดว่าเด่วก็หายเลยทนเจ็บและก็ใช้ยาทาแก้ช้ำก็ดีขึ้นนิดหน่อยครับ แต่ตอนนี้เจ็บมากเลยแค่โดนก็เจ็บแปลบมากเลยครับ มันบวมขึ้นมากด้วยครับ ผมจะเป็นไรมากไหมครับ
สวัสดีค่ะ การเจ็บและคลำก้อนได้ที่ผิวหนังอาจเกิดจากรอยฟกช้ำซึ่งมักเกิดตามหลังการกระแทกหรืออุบัติเหตุ ถ้าเป็นรอยฟกช้ำขนาดเล็กๆ และไม่ได้มีโรคประจำตัวเป็นโรคเลือดออกง่าย หยุดยากนั้น เลือดที่คั่งอยู่จะค่อยๆสลายไปได้เองภายในประมาณ 1-2 อาทิตย์ แต่ถ้าเป็นรอยฟกช้ำขนาดใหญ่ ลุกลามมาก ร่วมกับมีประวัติรับประทานยาต้านการแข็งตัวของเลือดอยู่ หรือมีโรคประจำตัวเป็นโรคเลือดอันนี้อาจจะอันตรายทำให้เลือดออกไม่หยุด ควรไปพบแพทย์การวินิจฉัยอื่นๆเชนการอักเสบหรือติดเชื้อใต้ชั้นผิวหนัง ก้อนไขมันที่มีการอักเสบขึ้นมา รูขุมขนอักเสบ ฝีการดูแลตัวเองเบื้องต้น ไม่ไปนั่งกดทับบริเวณดังกล่าวบ่อยๆ ถ้ามีตุ่มที่มีเลือดหรือหนอง ไม่ควรไปแกะเกาเองเพิ่มเติม รับประทานยาแก้ปวดได้ถ้ายังมีอาการเรื้อรัง เจ็บปวดมาก หรือเห็นเป็นก้อนฝีชัดเจน ควรรีบไปพบแพทย์